Årsmelding for Inderøy sokneråd 2021

Soknerådet har hatt følgende sammensetning:

Sidsel Trønsdal: Leder, medlem i Inderøy kirkelige fellesråd.

Birgit Sund Henriksen: Nestleder, medlem i kirkelig fellesråd, misjonskontakt, medlem i gudstjeneste utvalget.

Siri Sagvold Værdal: Kasserer, ansvar for klokker- og kirkevertturnus.

Brit Kjelvik: Sekretær, medlem av Blomsterfond.

Mona Melhus: Medlem i trosopplæringsutvalget, ansvar for fasteaksjonen, medlem i konfirmantutvalget.

Sveinung Gravås: Medlem av styret i Kjerkbladet, varamedlem i Inderøy kirkelige fellesråd.

Jorid Fossum: Leder for «Stiftelsen Inderøy kirkestue», medlem i styret for Besøkstjenesten

Hanne Volan: Ansvar for Fasteaksjonen

Ottar Strand: Sokneprest

Frida Øyen sokneprest etter at Ottar Strand ble pensjonist.

Varamedlemmer:

Ottar Melhus: Medlem i styret for « Stiftelsen Inderøy Kirkestue».

Julla Marie Lønvik: Leder av Blomsterfondet, studie og bibelkontakt

Øyvind Brakstad

Klokkertjenesten har blitt utført av Sigbjørn Berentsen, Sveinung Gravås, Mona Melhus og Sidsel Trønsdal.

Kirkelige handlinger ved Sakshaug kirke

Det ble holdt 28 gudstjenester med 2499 deltagere. 34 barn ble døpt og 31 ungdommer ble konfirmert. 14 vielser og 23 begravelser ble gjennomført dette året. 41871 kroner er gitt i offergaver. Dette takker vi for.

Aktiviteter i soknet.

Soknerådet har holdt 7 møter, det første digitalt, Det har behandlet 51 saker. Viktige saker har vært høringsuttalelser til «Ny kirkelig organisering» og forsøk på å ansette ny sokneprest.

Også i år har aktiviteten vært dempet og redusert på grunn av Covid 19- nedstenginger. Flere gudstjenester var rene dåpsgudstjenester der kun familien var til stede. Konfirmasjonen ble også dette året flytta til høsten, som viste seg å være riktig.

Markeringa av 150 årsjubileet for Sakshaug kirke ble flytta til februar 2022, og ble for tredje gang flytta til september 2022.

21.-23. mars ble fasteaksjonen arrangert digitalt.

27. - 29.april ble kirkegårdsdugnaden gjennomført, med mulighet for arbeid flere dager, og dermed spredning av dugnadsfolket.

4. juli var det gudstjeneste på Kjerknestangen uten at båttreffet ble arrangert.

8.august ble «Kjerkmarsjen» arrangert, i pøsende regn.

2.september holdt prost G. Danielsen og John Halvor Berg orienteringsmøte om «Ny kirkelig organisering» for Inderøy sokneråd.

25. september ble konfirmasjonen gjennomført med 2 gudstjenester. Dette på grunn av pandemirestriksjoner.

10. oktober ble årsmøtet holdt etter gudstjeneste med 27 deltakere.

31. oktober var gullkonfirmantene invitert til gudstjeneste, med påfølgende middag i Kjerkstu for jubilantene. Under gudstjenesten ble neste års konfirmanter presentert.

21.november: Det ble holdt avskjeds- gudstjeneste for Ottar Strand. Etterpå var det snitter og kaker i Kjerkstu med taler og gaveoverrekkelser. Dette var i samarbeid med Røra og Sandvollan sokneråd.

Jula ble ekstra vanskelig å gjennomføre normalt, da det var stor smitteøking i landet. Julaften var Sakshaug kirke åpen fra klokka 15.30 til 16.15 med musikk og lesing av Juleevangeliet i tre puljer. 1. juledag ble gudstjenesten sendt digitalt.

Utvalgene under Soknerådet har sine egne årsmeldinger/orienteringer på årsmøtet. Disse blir lagt ved årsmeldinga.

Også i år vil vi takke og rose alle for innsatsen hver enkelt gjør gjennom året for at Inderøy sokn skal være ei åpen, god og inkluderende folkekirke.

Sakshaug 30.april 2022

Inderøy Sokneråd